مدینۃ الحجاج ریلوے اسٹیشن

مدینۃ الحجاج ریلوے اسٹیشن ، ضلع راولپنڈی میں واقع ہے۔ یہ اسٹیشن نور ریلوے اسٹیشن اور گولڑہ شریف جنکشن ریلوے اسٹیشن کے درمیان واقع ہے۔

 تاریخ 
راولپنڈی سے پشاور جاتے ہوئے گولڑہ ریلوے اسٹیشن سے پہلے ایک عجیب گم گشتہ و گمنام ریلوے اسٹیشن آپ کے برابر سے ایسے چپکے سے گذر جائے گا کہ آپ کو پتہ ہی نہیں چلے گا ۔ "مدینۃ الحجاج" نامی اس ریلوے اسٹیشن کے یوں پوشیدہ سا ہونے کی وجہ یہ ہے کہ یہ ایک پہاڑی گھاٹی میں ایسی جگہ واقع ہے جہاں اسٹیشن تو بلندی پر ہے جبکہ پلیٹ فارم اس سے بیس پچیس فٹ نیچے گہرائی میں ہے۔ چنانچہ جس زمانے میں ٹرین یہاں رکتی ہوگی اس وقت مسافروں کو ریل میں سوار ہونے کے لیے سیڑھیوں سے اتر کر نیچے آنا پڑتا ہوگا۔ راولپنڈی اسلام آباد کا حاجی کیمپ چونکہ اس اسٹیشن کے قریب ہے اس لیے 1962ء میں "سیرین" کے نام سے قائم شدہ اس اسٹیشن کو غالباً 80 کی دہائی میں "مدینۃ الحجاج" کا نام دے دیا گیا ۔ یہاں سے حجاج ریل میں سوار ہو کر کراچی جاتے ہوں گے جہاں سفینہ حجاج، سفینہ عرب اور سفینہ عابد نامی بحری جہاز انھیں سرزمین حجاز لے جانے کے منتظر ہوتے تھے ۔ سرسبز پہاڑی ڈھلوانوں میں چھپے اس گمنام اسٹیشن پر اب کوئی گاڑی نہیں رکتی۔
 معلومات 
 ریلوے اسٹیشن کوڈ 
پاکستان ریلویز کی سرکاری ویب سائٹ کے مطابق مدینۃ الحجاج ریلوے اسٹیشن کا کوڈ MTHJ ہے۔
 موجودہ حالت 
اس وقت یہ اسٹیشن پاکستان ریلویز کے استعمال میں ہے۔
 محل وقوع 
مدینۃ الحجاج ریلوے اسٹیشن راولپنڈی میں واقع ہے۔

 تصاویر 
تصغیر|مدینہ الحجاج ریلوے اسٹیشن کا ٹیگ

 مزید دیکھیے 
 پاکستان ریلویز
 ریلوے اسٹیشن
 بیرونی روابط 
 پاکستان ریلوے کی ویب گاہ 

زمرہ:پاکستان کے ریلوے اسٹیشن
زمرہ:اسلام آباد دارالحکومت علاقہ میں ریلوے اسٹیشن
زمرہ:کراچی-پشاور ریلوے لائن پر واقع ریلوے اسٹیشن